ΓΡΑΠΤΗ ΕΡΩΤΗΣΗ E-1251/02

υποβολή: Werner Langen (PPE-DE) προς την Επιτροπή

(6 Μαΐου 2002)

Θέμα: Ο φόρος προστιθέμενης αξίας στις ξενοδοχειακές επιχειρήσεις

Για τον κύκλο εργασιών των ξενοδοχειακών επιχειρήσεων ισχύει στις χώρες της Ευρωζώνης μειωμένος φόρος προστιθέμενης αξίας. Μόνο στην Ομοσπονδιακή Δημοκρατία της Γερμανίας επιβάλλεται ο πλήρης φόρος του 16 %.

Μπορεί η Επιτροπή να απαντήσει στα ακόλουθα ερωτήματα:

1. Πώς κατηγοριοποιείται σήμερα η φορολόγηση του κύκλου εργασιών των ξενοδοχειακών επιχειρήσεων στα κράτη μέλη της Ευρωπαϊκής Ένωσης κατά ύψος και κατά προϋποθέσεις·

2. Διαβλέπει η Επιτροπή τη δυνατότητα να εισαγάγει ενιαίο φόρο προστιθέμενης αξίας για τον κύκλο εργασιών των ξενοδοχειακών επιχειρήσεων στην Ευρωπαϊκή Ένωση·

3. Ποια θα ήταν ταπέρ και ποια τα κατά μιας ενδεχόμενης εξίσωσης των φόρων προστιθέμενης αξίας για τις ξενοδοχειακές εισπράξεις εντός της ΕΕ·

Απάντηση του κ. Bolkestein Εξ ονόματος της Επιτροπής

(27 Ιουνίου 2002)

Βάσει των κοινοτικών διατάξεων που ισχύουν σήμερα όσον αφορά το συντελεστή του ΦΠΑ (άρθρο 12 παράγραφος 3 της 6ης οδηγίας 77/388/ΕΟΚ του Συμβουλίου, της 17ης Μαΐου 1977, όσον αφορά την εναρμόνιση των νομοθεσιών των κρατών μελών των σχετικών με τους φόρους κύκλου εργασιών — κοινό σύστημα φόρου προστιθέμενης αξίας: ομοιόμορφη φορολογική βάση(1)), ο κανονικός ελάχιστος συντελεστής ύψους 15 % ισχύει για την παράδοση αγαθών και για την παροχήπηρεσιών.

Ωστόσο, τα κράτη μέλη μπορούν επίσης να εφαρμόσουν είτε έναν είτε δύο μειωμένους συντελεστές. Οι συντελεστές αυτοί ορίζονται σε ένα ποσοστό της φορολογητέας βάσης που δεν μπορεί να είναι κατώτερη του 5 % και εφαρμόζονται μόνον στην παράδοση αγαθών και στην παροχήπηρεσιών των κατηγοριών που περιλαμβάνονται στο παράρτημα Η της 6ης οδηγίας.

Ο κατάλογος αυτός καλύπτει κυρίως τη διαμονή σε ξενοδοχεία και σε παρόμοιες εγκαταστάσεις, συμπεριλαμβανομένης της παροχής διαμονής κατά την περίοδο των διακοπών και την ενοικίαση χώρου για κατασκήνωση και για τροχόσπιτα. Τα δεκαπέντε κράτη μέλη έχουν συνεπώς την επιλογή να εφαρμόσουν ή όχι μειωμένο συντελεστή στην κατηγορία αυτήπηρεσιών. Οι συντελεστές που εφαρμόζονται σήμερα από τα κράτη μέλη περιλαμβάνονται στον πίνακα που διαβιβάζεται αμέσως στον κ. βουλευτή καθώς και στη γενική γραμματεία του Κοινοβουλίου.

Η σύνταξη του κειμένου των διατάξεων αυτών είναι αποτέλεσμα διαπραγματεύσεων στο Συμβούλιο. Αυτό αφορά τόσο τη δυνατότητα που προβλέπεται για την εφαρμογή μειωμένου συντελεστή όσο και τον κατάλογο των αγαθών καιπηρεσιών που είναι επιλέξιμες για μειωμένο συντελεστή.

Το 2000 η Επιτροπή ενέκρινε ανακοίνωση σχετικά με τη νέα στρατηγική ΦΠΑ(2) η οποία βασίζεται κυρίως στην απλούστευση και στον εκσυγχρονισμό τωνφιστάμενων κανόνων και στην πιο ενιαία εφαρμογή τωνφιστάμενων διατάξεων. Στο πλαίσιο αυτό η Επιτροπή προτίθεται να επανεξετάσει τη δομή των μειωμένων συντελεστών ΦΠΑ κατά το επόμενο έτος με στόχο να προτείνει μια μεγαλύτερη προσέγγιση των συντελεστών αυτών.

Ωστόσο, πρέπει να διευκρινιστεί ότι, όσον αφορά τη φορολογία, η έγκριση νέων διατάξεωνπόκειται πάντα στην ομόφωνη έγκριση του Συμβουλίου και για το λόγο αυτό οι προτάσεις της Επιτροπής ενδέχεται, γενικά, ναποβάλλονται σε τροποποιήσεις.

Για να εξασφαλιστεί η ουδετερότητα στην ενιαία αγορά είναι απαραίτητη η εναρμόνιση του ΦΠΑ έως ένα βαθμό. Το ότι ορισμένα μέλη εφαρμόζουν μειωμένους συντελεστές και άλλα όχι οδηγεί σε στρέβλωση του ανταγωνισμού στις παραμεθόριες περιοχές. Για το 2003 η Επιτροπή προβλέπει συνεπώς τη συνολική επανεξέταση της σημερινής δομής του μειωμένου ΦΠΑ. Ιδανικά, η εναρμόνιση του ΦΠΑ δεν πρέπει να αποτελεί πρόσχημα για την αύξηση του ΦΠΑ σταψηλότερα επίπεδα που εφαρμόζουν τα κράτη μέλη αλλά πρέπει να στοχεύει σε ένα φιλικό προς τις επιχειρήσεις χαμηλό επίπεδο ΦΠΑ σε όλα τα κράτη μέλη.

Το επίπεδο ΦΠΑ δεν έχει κάποια επίδραση στο επίπεδο τιμών μιας χώρας. Ωστόσο, δενπάρχει καμιά απόδειξη ότι οι διαφορές στην εφαρμογή του ΦΠΑ καθορίζουν την επιλογή προορισμού των παραθεριστών. Οι διαφορές στο ΦΠΑ και στο εισόδημα φαίνεται ότι εξηγούν ορισμένες από τις διαφορές τιμών που ισχύουν στην Ένωση, αλλά απέχουν πολύ από το να είναι το μοναδικό αίτιο. Οι διαφορές τιμών σε όλη την ΕΕ είναι μεγάλες είτε λάβουμεπόψη τον ΦΠΑ είτε όχι.

Η εφαρμογή του μειωμένου ΦΠΑ δικαιολογείται επίσης συχνά λόγω του θετικού του αντικτύπου στον τουριστικό κλάδο που έχει μεγάλη ένταση εργασίας και διευκολύνεται έτσι να ανταποκριθεί στις βασικές ανάγκες και στη δημιουργία απασχόλησης. Η Επιτροπή, ωστόσο, πιστεύει ότι ο ΦΠΑ αποτελεί περισσότερο έναν φόρο ευρείας κατανάλωσης παρά ένα εργαλείο που ενδείκνυται για την προώθηση κοινωνικών στόχων ή για τη δημιουργία πολιτικής για την απασχόληση.

(1) ΕΕ L 145 της 13.6.1977. Οδηγία που τροποποιήθηκε τελευταία από την οδηγία 2001/115/ΕΚ του Συμβουλίου της 20ης Δεκεμβρίου 2001 — ΕΕ L 15 της 17.1.2002.

(2) COM(2000)348 τελικό.